Vuurvliegie – Frenette van Wyk – romanza.co.za
by Romanza aan November 24, 2016 0 Kommentaar
Xanthe wil net verlig voel dat sy van die kwaai gids ontslae is, toe Bence weer voor haar verskyn. Hy is sowaar in die cabana aan die ander kant langs hare ingeboek en kom die paar trappies flink afgedraf, verkyker in die hand, toe hulle verbygestap kom. Sy kuif skitter kompleet soos ’n heilige halo op sy kop toe ’n sonstreep deur die bome op hom skyn. Sy vel is ’n gesonde goudbruin kleur en sy gelaatstrekke is min of meer perfek.